Rođen (1990)

Rođen ()Engleska riječ begotten koristi se u Bibliji u prevođenju grčke riječi μονογενὴς (dosl. engl. only begotten) koja se u Bibliji na bosanskom jeziku najčešće prevodi kao jedinorođen ili, u slučaju imenice, kao jedinorođenac (grč. ο μονογενὴς). Stoga je naslov filma Rođen bliži izvornom značenju od alternativnog prijevoda Začet koji se ponekad pojavljuje. jeste američki eksperimentalni/horor film čiji scenarij, produkciju i režiju potpisuje E. Elias Merhige.

Film se bavi pričom o Postanku i njegovoj reimaginaciji. Merhige je u raspravi s pitanjima i odgovorima otkrio da je njegova primarna inspiracija bilo iskustvo bliske smrti koje je proživio u dobi od 19 godina nakon automobilske nesreće. Mehrige je također izjavio da bi volio da ovaj film postane prvi dio trilogije. U traženju primjerenih finansijskih izvora naišao je na poteškoće pa se u to vrijeme nije znalo ako/kada će druga dva filma biti snimljena. Drugi film neslužbene trilogije, 14-minutni film naslovljen Zveket nebeskih ptica, bavi se evolucijom. Premijerno je prikazan 2006. godine na Turner Classic Moviesu, a snimljen je u sličnom vizualnom stilu.

Radnja
Priča počinje s odjevenim "Bogom" koji obilno krvari nakon što se eviscerirao, a čin naposljetku završava njegovom smrću. Žena, Majka Zemlja, izranja iz njegovih ostataka, uzbuđuje mu tijelo, te se oplođuje njegovim sjemenom. Nakon što je zatrudnjela odlazi tumarati nepreglednim i golim krajolikom. Trudnoća se izražava u potpuno odraslom čovjeku u grčevima kojeg prepušta njegovim snagama. "Zemljin Sin" susreće skupinu bezličnih nomada koji ga zgrabe nečim što se doima poput vrlo duge pupkovine ili užeta. Zemljin Sin povraća organske dijelove, a nomadi ih uzbuđeno prihvataju kao darove. Nomadi naposljetku primiču čovjeka vatri i spaljuju ga. "Majka Zemlja" pronalazi uskrslog čovjeka i tješi ga. Ona ga obuzda sličnom pupkovinom. Pojavljuju se nomadi i počinju je silovati. Zemljin Sin ostaje sam tugovati nad beživotnim tijelom. Pojavljuje se skupina likova koji je odnose i raščlanjuju, vrativši se potom po Zemljinog Sina. Nakon što i njega također raščlane, skupina zakopava ostatke, posadivši dijelove u zemljinu koru. Mjesto pokopa postaje bujno cvijećem.

Uloge
 Brian Salzberg – Bog Koji Se Ubija
 Donna Dempsey – Majka Zemlja
 Stephen Charles Barry – Zemljin Sin-Meso na Kosti

Produkcija
Rođen nema nijedan dijalog, već koristi grube i nepomirljive slike čovječje boli i patnje u pričanju svoje priče. Osim toga ima malo muzike, a umjesto nje su filmu pridruženi zvukovi zrikavaca uz povremenu upotrebu drugih zvučnih efekata poput groktanja i udaranja. Film je snimljen na crno-bijelom dijapozitivu, a zatim je svaka filmska slika refotografirana radi jačeg kontrasta prikaza. Izgled je opisan u traileru kao "Rorschachov test za oko". Mehrige je izjavio da je za svaku minutu originalnog filma bilo potrebno 10 sati refotografiranja radi željenog izgleda.

Teme
Iako filmu nije jednostavno pristupiti — nedostaju mu dijalozi i pronicljivi kulturni simboli — on sadrži referencije na razne religijske i poganske mitove. Kršćanski elementi prisutni su u oplodnji Majke Zemlje od Boga koja nalikuje oplodnji Marije od Duha Svetog. Slična priča djelimično je prisutna u egipatskoj mitologiji u kojoj se Izida oplođuje penisom ubijenog boga Ozirisa, a zatim porađa Horusa.

Kritička recepcija
Recepcija filma bila je prilično pozitivna. Film drži postotak od 67% u poretku odobravanja na Rotten Tomatoesu. Phil Hall u Wiredu je rekao: "Malo filmova ima snagu potresnuti publiku bijesom, imaginacijom i umjetničkim nasiljem Rođena." Susan Sontag nazvala ga je "jednim od 10 najvažnijih filmova modernih vremena." Film čini da se "Eraserhead doima kao Ernest spašava Božić" – časopis Time.

Rođen je trenutno zabranjen u Singapuru.

Reference

Vanjski linkovi
 Rođen na Internet Movie Databaseu
 Rođen na Rotten Tomatoesu
 Rođen na AllRoviju

Kategorija:Filmovi iz 1990.
Kategorija:Američki horori
Kategorija:Američki nijemi filmovi